**Univerzita J. Selyeho**

**Pedagogická fakulta**

****

**SMERNICA DEKANA č. 2/2017**

**KRITÉRIÁ HODNOTENIA DIZERTAČNEJ PRÁCE A JEJ OBHAJOBY**

**na Pedagogickej fakulte**

**Univerzity J. Selyeho**

**Dodatok č. 1**

**KOMÁRNO 2017**

Dekanka Pedagogickej fakulty Univerzity J. Selyeho podľa čl. 30 ods. 2 Štatútu PF UJS vydáva tento dodatok, ktorým sa mení a dopĺňa Smernica dekana č. 2/2017 Kritériá hodnotenia dizertačnej práce a jej obhajoby na Pedagogickej fakulte UJS.

**Čl. 1**

**Predmet dodatku**

1. V Čl.1 bode 3 písmena a) 6 sa vypúšťa „a v jednom vyhotovení na elektronickom nosiči typu CD alebo DVD“
2. V Čl. 1. bode 4 sa vo vete Žiadosť o povolenie obhajoby dizertačnej práce môže doktorand podať aj po uplynutí štandardnej dĺžky štúdia, a to tak, aby splnil všetky podmienky na riadne ukončenie štúdia do dvoch rokov od jej uplynutia vsúva „v prípade dennej formy štúdia a do troch rokov od jej uplynutia v prípade externej formy štúdia“.
3. V Čl. 1 v bode 3 sa vkladá písmeno g) so znením: „vyhlásenie doktoranda, že dizertačná práca a autoreferát sú jeho vlastným dielom a že dodržal pravidlá o plagiátorstve“.
4. V Čl. 1 v bode 6 sa za slová v „slovenskom jazyku“ vkladajú slová „a v anglickom/nemeckom jazyku“
5. V Čl. 2 bode 1 písmena a) sa vsúva „a získa predpísaný počet kreditov stanovený v opise študijného programu“
6. V Čl. 2 v bode 1 za písmeno a) vkladá písmeno b) so znením „preukázanie publikačného výstupu minimálne v kategórii A- podľa štandardov pre študijné programy v študijnom odbore Učiteľstvo a pedagogické vedy“
7. V Čl .2 bode 2 sa slová „Predseda odborovej komisie“ nahrádzajú slovami „Odborová komisia“
8. V Čl. 2 bode 3 sa vypúšťa veta „Ak doktorand nesúhlasí s týmto jej stanoviskom, odborová komisia navrhne dekanovi obhajobu dizertačnej práce uskutočniť.“
9. V Čl. 3 bode 1 sa vo vypúšťajú slová „vymedzenia jej prínosu a údajov o jej ohlase“, ktoré sa nahrádzajú týmito slovami „ jej teoretického a praktického prínosu“
10. V Čl. 3 bode 2 sa vo vete vyúšťa „najviac 24 strán v počte 5 výtlačkov“ a nahrádza sa „najmenej 1, najviac 2 autorské hárky v počte 20 výtlačkov“
11. Pôvodný bod 3 v Čl. 3, ktorý znie: „Autoreferát sa predkladá v maďarskom alebo slovenskom jazyku so súhrnom v anglickom jazyku. Po odsúhlasení dekanom môže byť autoreferát spracovaný aj v inom svetovom jazyku a súhrn v maďarskom alebo slovenskom jazyku“ sa mení na: „Autoreferát sa predkladá v  štátnom jazyku s abstraktom v niektorom zo svetových jazykov. V prípade, že je dizertačná práca napísaná a obhajovaná v inom ako štátnom jazyku, predkladá sa autoreferát dizertačnej práce v danom cudzom jazyku a jeho súčasťou je abstrakt v slovenskom jazyku.“
12. V Čl. 4 bode 3 sa slovo „predností“ nahrádza slovami „silných stránok“
13. V Čl. 5 bode 1 sa vo vete „dvojtretinovej“ nahrádza slovom „nadpolovičnej“
14. V Čl. 5 v bode 5 sa v prvej vete za slová „zdravotných dôvodov“ vkladajú slová „ktoré doloží lekárskym nálezom“
15. V Čl. 6 bode 3 sa vypúšťa slovo „skúšobnej“ a za slovo „komisie“ sa vkladajú slová „pre obhajobu“
16. V Čl. 6 bode 10 sa v prvej vete vypúšťa „v súlade s §63 ods. 2 zákona“. V druhej vete sa za slovom „zákona“ vsúva „o vysokých školách“.
17. Čl. 7 „Záverečné ustanovenia“ sa mení na „Organizačné zabezpečenie obhajoby dizertačnej práce“
18. Za Čl. 7 sa vsúva Čl. 8 s týmto znením „Prechodné a záverečné ustanovenia1.Tento dodatok bol prerokovaný v Kolégiu dekana PF UJS dňa 4.septembra 2024. 2. Táto smernica nadobúda platnosť a účinnosť dňom5. septembra 2024“.

**Čl. 2**

**Záverečné ustanovenia**

1. Ostatné ustanovenia smernice ostávajú v platnosti bez zmeny.
2. Tento dodatok bol prerokovaný v Kolégiu dekana PF UJS dňa 4. septembra 2024.
3. Táto smernica nadobúda platnosť a účinnosť dňom 5. septembra 2024.

Dr. habil. PaedDr. Kinga Horváth, PhD.

 dekanka Pedagogickej fakulty
 Univerzity J. Selyeho